જોકે ઘણી વાર સોશિયલ મીડિયા પર હાર્દિક સ્પષ્ટ કરતો રહ્યો છે કે, તે કોઈ રાજકીય પાર્ટીનો સભ્ય નથી. તેણે એમ પણ કહ્યું છે કે, તે રાહુલ ગાંધીને પસંદ કરે છે અને પોતાને રાહુલના દેશ પ્રત્યે પ્રેમ પર વિશ્વાસ છે. સરદાર પટેલ ગ્રૂપના એક વરિષ્ઠ સભ્ય પુર્વિન પટેલે કહ્યું છે કે, ‘કશું જ બદલાયું નથી, લોકોમાં ગુસ્સો હજી પણ એવો જ છે. માત્ર એટલું થયું છે કે, આંદોલને ગતિ અને દિશા ગુમાવી દીધી છે. આ આંદોલનથી માત્ર હાર્દિક પટેલની લોકપ્રિયતા વધી છે અને તે કોંગ્રેસ સાથે જતો રહ્યો છે.’